प्रियंका चोपड़ा और निक जोनास के परिवार में तीसरे सदस्य ने की एंट्री, क्यूट Photo और Video हुए वायरल  
प्रियंका चोपड़ा और निक जोनास के परिवार में तीसरे सदस्य ने की एंट्री
प्रियंका चोपड़ा ने फोटो और वीडियो शेयर कर दी जानकारी
नए सदस्य को पाकर खुश नजर आईं एक्ट्रेस
बॉलीवुड एक्ट्रेस प्रियंका चोपड़ा (Priyanka Chopra) और निक जोनास (Nick Jonas) की जोड़ी सबकी पसंदीदा जोड़ियों में से एक है. बीते साल 1 दिसंबर को ही प्रियंका चोपड़ा और निक जोनास ने शादी की थी, जिसकी फोटो और वीडियो ने सोशल मीडिया पर भी खूब धमाल मचाया था. लेकिन हाल ही में प्रियंका चोपड़ा और निक जोनास के फैंस के लिए एक बड़ी खबर सामने आई है. दरअसल, प्रियंका चोपड़ा और निक जोनास के परिवार में तीसरे सदस्य ने एंट्री ली है, जिसकी जानकारी खुद एक्ट्रेस ने अपनी सोशल मीडिया पोस्ट के जरिए दी है. प्रियंका चोपड़ा ने अपने नए फैमिली मेंबर की फोटो और वीडियो भी साझा की है, जिसने खूब धमाल मचाया है. 
Back with my boys.. welcome home @ginothegerman .. we still love you mostest @diariesofdiana @nickjonas
A post shared by  Priyanka Chopra Jonas (@priyankachopra) on Nov 26, 2019 at 1:50pm PST

प्रियंका चोपड़ा (Priyanka Chopra) और निक जोनास (Nick Jonas) के परिवार का यह तीसरा सदस्य कोई और नहीं, बल्कि उनका पेट जीनो जोनास है. प्रियंका चोपड़ा ने अपने इस पेट की फोटो और वीडियो भी शेयर की है, जिसमें वह निक जोनास के साथ मस्ती करता नजर आ रहा है. जीनो जोनास की फोटो शेयर करते हुए देसी गर्ल ने लिखा, "इन लड़कों के साथ वापस आ गए. जीनो जोनास का घर में स्वागत है." फोटो के अलावा पीसी ने जीनो और निक का वीडियो भी पोस्ट किया है जिसमें जीनो निक के साथ मस्ती करते नजर आ रहे हैं. इसे शेयर करते हुए प्रियंका चोपड़ा ने लिखा, "सेम फ्रेम में इतने क्यूट लोग." बता दें कि प्रियंका चोपड़ा और निक जोनास के पास जीनो से पहले एक और पेट है, जिसका नाम उन्होंने डायना रखा था. 
so much cute in the same frame. happy almost anniversary baby. #repost @nickjonas • Pri came home with the absolute best surprise this morning. Please meet our new pup @ginothegerman I haven't stopped smiling since I woke up this morning and finally realized what was going on. Thank you @priyankachopra 
A post shared by  Priyanka Chopra Jonas (@priyankachopra) on Nov 26, 2019 at 2:28pm PST

वर्क फ्रंट की बात करें तो प्रियंका चोपड़ा (Priyanka Chopra) आखिरी बार 'द स्काइ इज पिंक' में नजर आई थीं. इस फिल्म में प्रियंका के साथ एक्टर फरहान अख्तर, जायरा वसीम और रोहित शराफ भी अहम भूमिका में दिखाई दिए थे. फिल्म की कहानी लोगों को काफी पसंद आई थी. द स्काइ इज पिंक के जरिए प्रियंका चोपड़ा ने 3 साल बाद बॉलीवुड में वापसी की थी. इसके अलावा प्रियंका चोपड़ा ने बहन परिणीति चोपड़ा के साथ फ्रोजन 2 के हिंदी वर्जन के लिए डबिंग भी की थी.